CELEX: 52018PC0500
Language: mt
Date: 2018-07-05
Title: Proposta għal REGOLAMENT TAL-KUNSILL li jemenda r-Regolament (UE) 2017/1970 li jiffissa l-opportunitajiet tas-sajd għall-2018 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku

IL-KUMMISSJONI EWROPEA
            Brussell, 5.7.2018
            COM(2018) 500 final
            2018/0264(NLE)
            Proposta għal
            REGOLAMENT TAL-KUNSILL
            li jemenda r-Regolament (UE) 2017/1970 li jiffissa l-opportunitajiet tas-sajd għall-2018 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku 
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               Il-Kunsill, bir-Regolament tal-Kunsill (UE) 2017/1970, iffissa l-opportunitajiet tas-sajd għall-aringi tal-Golf ta’ Bothnia (is-subdiviżjonijiet 30–31) fl-2018 abbażi tal-Pjan ta’ Ġestjoni Pluriennali tal-Baħar Baltiku u f’konformità miegħu (ir-Regolament (UE) 2016/1139). Il-kwota tal-UE kienet stabbilita għal 84599 tunnellata li jikkorrispondu għall-mortalità mis-sajd fil-punt tal-valur tar-rendiment massimu sostenibbli (MSY, maximum sustainable yield), jiġifieri 0,15 għall-parti rispettiva tal-istokk b’valutazzjoni analitika sħiħa li kienet ipprovduta mill-ICES. 
            
            
               Fl-2018, daħlet fis-seħħ l-emenda lir-Regolament (UE) 2016/1139 fir-rigward tal-valuri tal-MSY għall-istokk tal-aringi tal-Golf ta’ Bothnia f’konformità mal-aħħar pariri mogħtija mill-Kunsill Internazzjonali għall-Esplorazzjoni tal-Baħar (ICES). L-emenda żżid il-valuri numeriċi tal-meded għall-mortalità mis-sajd tal-MSY minn 0,11-0,15 għal 0,15-0,21 u tipprovdi l-bażi legali biex jiġu emendati l-opportunitajiet tas-sajd rispettivi stabbiliti fir-Regolament tal-Kunsill (UE) 2017/1970.
            
            
               Din il-proposta tistabbilixxi l-kwota tal-UE għall-aringi għall-Golf ta’ Bothnia fil-livell ta’ 95566 tunnellata, li tikkorrispondi għall-mortalità mis-sajd fil-punt tal-valur tal-MSY, jiġifieri 0,21.
            
            
               2.RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT
            
            
               Il-kwistjoni tqajmet u ġiet diskussa mill-Istati Membri kkonċernati fil-Kunsill AGRIFISH fid-9 u l-10 ta’ Ottubru 2017. Il-Kummissjoni qablet li tikkunsidra tressaq b’urġenza proposta xierqa biex jiġu adattati l-meded għall-aringi fil-Golf ta’ Bothnia fil-Pjan ta’ Ġestjoni Pluriennali tal-Baħar Baltiku bil-ħsieb li konsegwentement jiġu emendati l-opportunitajiet tas-sajd fil-Baħar Baltiku rispettivi għall-2018.
            
            
               Il-Kunsill Konsultattiv għall-Baħar Baltiku ppreżenta l-pożizzjoni tiegħu lill-Kummissjoni fil-15 ta’ Jannar 2018 u indika li huwa jilqa’ b’sodisfazzjon l-emendar rapidu tal-opportunitajiet tas-sajd fil-Baħar Baltiku sabiex jirriflettu l-aħħar pariri xjentifiċi wara l-adozzjoni tal-pjan ta’ ġestjoni pluriennali tal-Baltiku emendat. Qal ukoll li l-bidliet f’waqthom lill-opportunitajiet tas-sajd fil-Baħar Baltiku għall-istokk tal-aringi tal-Golf ta’ Bothnia jagħtu l-opportunità lill-amministrazzjonijiet nazzjonali li jallokaw il-kwoti lis-sajjieda tagħhom mingħajr ebda telf jew interruzzjoni qabel ma jibda l-istaġun tan-nases f’Mejju.
            
            
               3.L-ELEMENTI LEGALI TAL-PROPOSTA
            
            
               L-emenda proposta tiimmira li timmodifika r-Regolament tal-Kunsill (UE) 2017/1970 kif deskritt hawn taħt.
            
            
               Iċ-ċifri fit-tabella rilevanti għall-aringi fiż-żona: Is-subdiviżjonijiet 30–31 (HER/30/31.) kif stabbilit fl-anness tar-Regolament (UE) 2017/1970 se jkollhom jiġu miżjuda biex jirriflettu l-bidliet lill-mortalità mis-sajd kif stipulat fir-Regolament (UE) 2016/1139 kif emendat l-aħħar bir-Regolament (UE) 2018/YYYY.
            
            
            
            
               2018/0264 (NLE)
            
            
               Proposta għal
            
            
               REGOLAMENT TAL-KUNSILL
            
            
               li jemenda r-Regolament (UE) 2017/1970 li jiffissa l-opportunitajiet tas-sajd għall-2018 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku 
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
            
         
         
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Ir-Regolament (UE) 2017/1970
                  1
                jistabbilixxi, fost l-oħrajn, l-opportunitajiet tas-sajd għall-aringi fis-Subdiviżjonijiet tal-ICES 30–31 (“l-istokk tal-aringi fil-Golf ta’ Bothnia”) f’konformità mad-dispożizzjonijiet tar-Regolament (UE) 2016/1139 tal-Parlament Ewropew u tal-Kunsill
                  2
               .
            
            
               (2)Ir-Regolament (UE) 2016/1139 ġie emendat bir-Regolament (UE) YYYY/XXX ta’ … fir-rigward tal-aringi fil-Golf ta’ Bothnia, sabiex iqis l-aħħar tagħrif xjentifiku pprovdut mill-ICES
                  3
               .
            
            
               (3) Wara dik l-emenda lir-Regolament (UE) 2016/1139, l-opportunitajiet tas-sajd għall-istokk tal-aringi tal-Golf ta’ Bothnia jenħtieġ li jiżdiedu. 
            
            
               (4)Għalhekk, jenħtieġ li r-Regolament (UE) 2017/1970 jiġi emendat skont dan.
            
            
               (5)L-istaġun ewlieni tas-sajd bl-użu tax-xbieki nases għall-aringi jiftaħ f’Mejju. Sabiex l-Istati Membri jkunu jistgħu jallokaw l-opportunitajiet tas-sajd fil-livell nazzjonali qabel ma jiftaħ l-istaġun, jenħtieġ li dan ir-Regolament jidħol fis-seħħ l-għada tal-jum tal-pubblikazzjoni tiegħu,
            
            
               ADOTTA DAN IR-REGOLAMENT: 
            
            
               Artikolu 1
            
            
               Fl-Anness tar-Regolament (UE) 2017/1970, l-entrata għall-aringi fis-Subdiviżjonijiet tal-ICES 30-31 tinbidel b’dan li ġej: 
            
            
                     
                        "Speċi:
                     
                  
                  
                     
                        Aringi
                     
                  
                  
                     
                  
                  
                     
                        Żona:
                     
                  
                  
                     
                        Subdiviżjonijiet 30-31
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Il-Finlandja
                     
                  
                  
                     
                        78351
                     
                  
                  
                     
                  
                  
                     
                  
               
                     
                        L-Iżvezja
                     
                  
                  
                     
                        17215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        L-Unjoni
                     
                  
                  
                     
                        95566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        95566
                     
                  
                  
                     
                  
                  
                     
                        TAC analitika” 
                     
                  
               
                     
                  
               
               Artikolu 2
            
            
               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Ir-Regolament tal-Kunsill (UE) 2017/1970 tas-27 ta’ Ottubru 2017 li jiffissa għall-2018 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolament (UE) 2017/127 (ĠU L 281, 31.10.2017, p. 1)
               
               
                  
                     (2)
                  
                        Ir-Regolament (UE) Nru 2016/1139 tal-Parlament Ewropew u tal-Kunsill tas-6 ta' Lulju 2016 li jistabbilixxi  pjan pluriennali għall-istokkijiet tal-merluzz, l-aringi u l-laċċ ikħal fil-Baħar Baltiku u s-sajd li jisfrutta dawk l-istokkijiet, li jemenda r-Regolament tal-Kunsill (KE) Nru 2187/2005 u li jirrevoka r-Regolament tal-Kunsill (KE) Nru 1098/2007 (ĠU L 191, 15.7.2016, p. 1)
               
               
                  
                     (3)
                  
                        Ir-Regolament (UE) 2018/xxxx tal-Parlament Ewropew u tal-Kunsill ta’ xx xxx 2018 li jemenda r-Regolament (UE) 2016/1139 fir-rigward tal-meded tal-mortalità mis-sajd u l-livelli ta’ salvagwardja għal ċerti stokkijiet tal-aringi fil-Baħar Baltiku (ĠU…)